Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 335

2. Követelmények Általános szakmai elvárások: A mesterjelölt szakmai ismeretekből ismerje: — és tudja értelmezni a cserépkályha- és kandallóépítő szakmában általánosan használt alapfogalmakat, alkalmazott kémiai, fizikai, matematikai, mechanikai, hőtechnikai, tüzeléstechnikai, biológiai ismereteket és mértékegységeket, — és tudja kiválasztani, alkalmazni és karbantartani az adott munkafolyamat elvégzéséhez szükséges szerszámokat és eszközöket, — a szakmához szükséges mérési módszereket és az alkalmazható mérőeszközöket, — és tudja értelmezni az építészeti tervrajzokat és ismerje az alkalmazott jelöléseket, — és tudja értelmezni az építési munkák tervdokumentációinak tartalmát, és tudja alkalmazni a cserépkályha- és kandallóépítő szakmával kapcsolatos tervek utasításait, — a szállítóeszközöket és az anyagszállítás szabályait, 2001/117. szám — az anyagok raktározásának szabályait, — a munkahely átadásának-átvételének szabályait, — a cserépkályha- és kandallóépítés előkészítő munkáinak technológiai sorrendjét (építési terület átvétele, padozat, falak, kémény állapotvizsgálata, lakás előkészítése az építésre, a kályha helyének kitűzése), — a különböző kéményeket, kéményrendszereket, azok alkalmasságának megállapítását, — a kémények helyes méretét cserépkályha vagy kandalló üzemeltetésére, — a különböző típusú kéményekbe történő bekötések módját, szabályait, — a különböző padló és födémszerkezeteket, és azok teherbíró képességét, — a kályháshabarcs összetételét, készítésének módját, bedolgozásának technikáját, — az építőipari kötőanyagokat és azok használatát, — a cserépkályha- és kandallóépítő szakmában használatos szigetelőanyagokat és azok alkalmazási lehetőségeit, a szigetelés technológiai menetét, — a cserépkályha- és kandallóépítő szakmában használatos építőanyagok használatát, — a különböző anyagból készíthető, különböző magasságú lábazatokat és építésük technológiáját, — a kályhacsempék megmunkálásának és beépítésének módját, — a tűzálló anyagok megmunkálásának és beépítésének módját, — a cserépkályha, illetve kandalló építésének technológiai sorrendjét, — az időszakos fa- és széntüzelésű háromjáratú cserépkályhák szerkezetét, méretezését és építésének technológiáját, — az időszakos fa- és széntüzelésű ötjáratú cserépkályhák szerkezetét, méretezését és építésének technológiáját, — a fatüzelésű cserépkályhák szerkezetét, méretezését és építésének technológiáját, — a fatüzelésű kandallók szerkezetét, méretezését és építésének technológiáját, — a töltőrendszerű, alsóégésű, széntüzelésű cserépkályhák szerkezetét, méretezését és építésének technológiáját, — a töltőrendszerű, felsőégésű, széntüzelésű cserépkályhák szerkezetét, méretezését és építésének technológiáját, — a kéttüzelésű (iker) cserépkályhák szerkezetét, méretezését és építésének technológiáját, — a koksztüzelésű cserépkályhák szerkezetét, méretezését és építésének technológiáját, — a gáztüzelésű cserépkályhák szerkezetét, méretezését és építésének technológiáját, — az elektromos fűtésű cserépkályhák szerkezetét, méretezését és építésének technológiáját, — a „hordozható”, azaz szállítható cserépkályhák szerkezetét, méretezését és építésének technológiáját, — a beépített tűzhelyek szerkezetét, méretezését és építésének technológiáját, — a cserépkályha- és kandallóépítő szakmában használatos fémalkatrészek szerepét és beépítésük módját, — a fűtendő térfogat hőszükségletének kiszámítási módját, — a hőszükséglet alapján a megfelelő fűtőfelület kiszámítását, — a cserépkályha vagy kandalló fűtőteljesítményének kiszámítását, — rostélyfelületek méretezési számításait és beépítésük, elhelyezésük módját, — a lengyel tűzszekrény méretarányait és beépítésének módját, — a kosár-tűzszekrény méretarányait és beépítésének módját, — a füstjáratok fajtáit, tüzeléstechnikai jellemzőit, megválasztásának szempontjait, megépítésének technikáját, — a füstjáratok keresztmetszetének és hosszának méretezési számításait a kémény függvényében, — a különböző stílusú, illetve alakú kályhák füstjáratainak helyes kialakítását, — a fűtés szempontból holt térnek minősülő terek kiképzését, — a különböző, fémből készült betétek szerepét, helyes elhelyezésüket a kályhában, — a nem szilárd tüzelőanyaggal működő cserépkályhák fűtőberendezéseinek beépítési feltételeit és technikáját, — a falra épített kályha építési feltételeit, és ismerje a kivitelezés technikáját, — az előre gyártott szállítható cserépkályhák szerkezetét, építésük, átrakásuk, javításuk módját, — a levegővezeték kialakításának feltételeit és megépítésének módját, — a padkák és párkányok kialakításának módját, az itt használt elemeket, beépítésük módját, — a cserépkályha takarásának fajtáit, szerepét, valamint a takaráshoz használható anyagokat, — a különböző fugaanyagokat és használatuk módját, — a cserépkályha és a kandalló tisztításának jelentősségét, gyakoriságát és módszerét, — a kész kandalló és cserépkályha minőségi követelményeit, műszaki, esztétikai hibáit és kijavításuk lehetőségeit, — és tudja üzembe helyezni a kész kandallót és cserépkályhát, — a cserépkályhák átrakásának gyakoriságát és módját, — a bontási munkák megkezdése előtt elvégzendő feladatokat, az előkészítő munkálatokat, a bontás helyes technológiai sorrendjét és kivitelezését, — és tudatosan alkalmazza a szakmában előforduló munka- és egészségvédelmi, balesetelhárítási és környezetvédelmi előírásokat és tudnivalókat, — a különböző padozatokat, födémeket és azok terhelhetőségét cserépkályha és kandallóépítés szempontjából, 2001/117. szám — a faláttörés feltételeit, végrehajtásának módját, — az alap, lábazat és faláttörés helyes elkészítését és az ezekhez használatos építőanyagok bedolgozását, vakolatkészítést, vakolatjavítást és meszelését, — az alap, lábazat és áttört fal áthidalásánál alkalmazható egyszerű zsalukészítés módját és használatát. 2.1. Szakmai elméleti követelmények A mesterjelölt anyagismeretből ismerje: — a kőzetek és ásványok fogalmát, az agyagásványok kialakulását, — a nyersanyagok kitermelésének módjait, — a nyersanyagok nemesítési eljárásait, — a kerámiaipar nyersanyagait, azok csoportosításait és tulajdonságait, — a kerámiaipar plasztikus nyersanyagait és nem plasztikus nyersanyagait, valamint azok tulajdonságait, — a kaolinokat és tulajdonságaikat, — a tűzálló kerámiatermékeket és nyersanyagait, — a kerámiaipar soványító és vázképző anyagait, — a kerámiamasszák csoportjait a megmunkálási technika, illetve a formázás módja szerint, — a kályhacsempe gyártáshoz használt massza összetételét, — a kályhacsempe formázási módjait, — a nyersen formázott kályhacsempe tulajdonságait, — az ásványi gipsz keletkezését, a gipsz gyártását és a legfontosabb gipszfajták tulajdonságait, — a gipszformák készítési technológiáját, — a nyers kályhacsempe szárítási eljárásait, — a kályhacsempe és kályhaidomok méreteit, — a kályhacsempe mázazását és díszítési eljárásait, — a kályhacsempe égetési technológiáját, — a kiégetett kályhacsempe gyártáshibáit, — a kiégetett kályhacsempe osztályozását, szállítását, tárolását, — a kályhacsempe és a tégla minőségi vizsgálatait, minősítését, — a burkolóanyagként használt egyéb kerámiákat, — az építési kötőanyagokat, — a téglagyártás technológiai folyamatát és a fontosabb téglafajtákat, — a kerámiamázak alapanyagait, segédanyagait, — a mázak tulajdonságát, feladatait, — a nyers máz és a fritt közötti különbséget, — az engobe, illetve borítómassza alkalmazási területeit, — a tűzálló habarcsok fogalmát, anyagát és csoportjait, — a vasbetétek és vasalkatrészek környezetében előforduló ferrokémiai folyamatokat, — a tüzelőanyagok fajtáit és tulajdonságait, — a szakmában használatos fémeket, a vas nyersanyagait, a nyersvas előállítási módját, — az acél előállítását, összetételét és tulajdonságait, — az öntöttvas tulajdonságait, a kandallókban történő alkalmazását. A mesterjelölt szakrajzból ismerje: — a rajzeszközöket, — a látszati kép készítését, — a szabványos vonalfajtákat és betűket, — a méretmegadás elemeit, — és alkalmazni tudja a szabványos méretarányokat, — a kicsinyítés és nagyítás szabályait, — a műszaki rajzhoz szükséges síkmértani szerkesztéseket, — a vetületi ábrázolás szabályait, gyakorlati használatát, — az axonometrikus ábrázolás szabályait, gyakorlati használatát, — az áthatás fogalmát és a síklapú testek áthatásának szerkesztését, — a metszetek fajtáit, — és tudja értelmezni az építészeti rajzokat, — az építészeti rajz jelöléseit, — a metszetben történő vázlatrajzkészítés technikáját különböző típusú cserépkályhákról és kandallókról, — a metszetben történő vázlatrajzkészítés technikáját a beépítésre kerülő különböző típusú betétekről és azok beépített helyzetéről. 2.2. Szakmai gyakorlati követelmények A mesterjelölt tudja: — a munkavégzéshez szükséges szerszámokat kiválasztani, — az építéshez szükséges megfelelő anyagokat kiválasztani, mennyiségüket meghatározni, — a cserépkályha- vagy kandallóépítést megszervezni, — az építést ütemezni, — a falat áttörni és méretre igazítani, — a kályháshabarcsot elkészíteni és használni, — a falazó- és vakolóhabarcsot elkészíteni és használni, — a cserépkályha vagy kandalló helyét, illetve a vízszintes és függőleges méreteit meghatározni — egyszerű vakolatot készíteni, — az aljzatbetont készíteni, — kisebb felületű padló- és falburkolatot készíteni, — a cserépkályha vagy kandalló lábazatát elkészíteni különböző anyagokból, — a pallókat, állványokat biztonságosan összeállítani, — a cserépkályha talapzatát elkészíteni, — a csempéket esztétikai szempontból helyesen összeválogatni, — a csempéket méretre faragni vagy géppel méretre vágni, — a csempén repedés vagy törés nélkül kéziszerszámokkal tisztítólyukat vágni, — a csempén különböző kivágásokat készíteni kéziszerszámmal, — a csempesorok vízszintes és függőleges helyzetét ellenőrizni, — a tűzálló téglákat és idomokat kötve beépíteni, 2001/117. szám — a tűzálló téglákat és idomokat méretre hasítani, — a szigetelőanyagokat megválasztani és beépíteni, — a tűzrostélyokat beépíteni, — a tűzszekrényt szakszerűen megépíteni, — a sütő- és melegítőszekrényeket megfelelő helyre beépíteni, — a füstjáratokat és csempesorokat gáztömören megépíteni, — a felégőket, beégőket és átégőket helyesen megépíteni, — a füstcsövet hagyományos vagy modern elemekből készített kéménybe bekötni, — a csempéket előírás szerint bélelni, — az utóbélelést elvégezni, — a csempéket kapcsokkal összefogni, — az ékelést helyesen elvégezni, — az ajtókat előírás szerint beépíteni, — a padkákat és párkányokat megépíteni, — kis felületen egyszerű rabic-munkát elvégezni, — a légrácsot és légvezetéket a kályhába beépíteni, — a fugázást szakszerűen elkészíteni, — a kályha tetejét takarni, — a próbafűtést elvégezni, — a vonatkozó minőségi előírásokat alkalmazni, — az építés során a biztonságtechnikai előírásokat betartani. IV. A szakmai minősítés és vizsgáztatás rendje A mesterjelöltnek a Mestervizsga Bizottság előtt kell számot adni elméleti felkészültségéről, gyakorlati tudásáról. A mestervizsga célja annak megállapítása, hogy a mesterjelölt — elsajátította-e a cserépkályha- és kandallóépítő tevékenység mester szinten szükséges, szakmai elméleti és gyakorlati ismereteit, a vállalkozási és pedagógiai ismereteket, — képes-e munkáját magas színvonalon, önállóan végezni, — rendelkezik-e a szakmai követelmények által támasztott tudáselemekkel, gyakorlati készségekkel. A mestervizsga részei: — vállalkozási ismeretek (közgazdasági, jogi, munkaügyi stb. ismeretek) vizsga, — pedagógiai (munkapedagógiai) ismeretek vizsga, — szakmai gyakorlati vizsga, — szakmai elméleti (írásbeli, szóbeli) vizsga. Megjegyzés: A vállalkozási ismeretek és a pedagógiai ismeretek vizsgarész követelményrendszere egységes, azokat az adott szakképesítésért felelős minisztérium rendelete, az ipari mesterképzés szakmai és vizsgakövetelményeiről szóló

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes